cyanic-selkie/wikianc huggingface dataset:
Filotera
Filotera var en datter av Ptolemaios I Soter og hans andre Berenike I av Egypt. Hun hadde en eldre søster, Arsinoe og en yngre bror, den framtidige konge og farao Ptolemaios II Filadelfos. Fra hennes foreldres tidligere ekteskap hadde Filotera flere halvsøsken både på mors- og farssiden.
Lite er kjent om hennes liv. Filotera døde en gang før Ptolemaios II Filadelfos kom på den ptolemeiske tronen i Egypt og før Arsinoe døde. Det faktum at Filotera døde før sin søster er demonstrert i en hymne skrevet av poeten Kallimakhos fra Kyrene som arbeidet ved Biblioteket i Alexandria. Dette diktet ble skrevet ved Arsinoes død.
Etter at Filotera døde fikk hennes bror Ptolemaios II Filadelfos henne helliggjort som gudinne. Han reiste et tempel for henne i hovedstaden Alexandria. Grekere og egyptere dyrket henne ved siden av Arsinoe i den kult som Filadelfos opprettet for henne. I Louvre i Paris er det bevart en levning av en kultstatue som betegnes som hennes, Heresânkh, prêtresse de «la fille royale Philotera», og er datert til styret til Filadelfos. Se bilde til høyre.
Filadelfos opprettet også en havneby ved Rødehavet som ble kalt for Filotera (dagens moderne by Safaga). Den antikke historikeren Strabon skrev at «Ved siden av er en by som er kalt for Filotera, oppkalt etter søsteren til den andre Ptolemaios; den var grunnlagt av Satyros som ble sendt ut for å undersøke jaktgrunnen for elefanter.»
Whiplash (sang)
«Whiplash» er debutsinglen fra Metallicas debutalbum Kill 'Em All, utgitt av Metallica i 1983. Sangen ble skrevet av James Hetfield og Lars Ulrich. Teksten handler om hvordan man føler seg når man headbanger. («...thrashing all around, acting like a maniac, whiplash!..»)
Det sies at sangen skal være inspirert av, eller en hyllest til Motörhead og sangen «(We Are) The Road Crew» fra albumet Ace of Spades. Det er flere likheter i de to sangene, spesielt det siste verset. Motörhead var også et av Metallicas største inspirasjonskilder og idoler da de begynte å skrive musikk. I 2005 mottok Motörhead en Grammy for «best metal performance», da de spilte inn en coverversjon av «Whiplash».
Philip Holst-Cappelen
Philip Holst-Cappelen (født André Simjak 2. desember 1965, død 19. juli 2018 i Härnösand i Sverige) var en nordmann dømt for bedrageri, ran og kidnapping.
På 2000-tallet endret han navn flere ganger. Han har brukt navnene Andre Christian Wilhelmsen og Philip Sigval Bergersen I 1995 registrerte han et firma med foretaksnavn «Wilhelmsen Shipping Management».
I 2000 ble han etterlyst internasjonalt via Interpol, og etter ett år på rømmen ble han pågrepet på Kastrup flyplass i København der han utga seg for å være Cubus-direktør Marius Varner. I 2002 ble han dømt til fire og et halvt års fengsel og til å betale 21 millioner kroner i erstatning for til sammen 120 straffbare forhold, blant annet grove bedragerier. Ved første permisjon rømte han fra soning ved lavsikkerhetsfengselet Bastøy på Horten, men dommen er deretter angivelig sonet. På Bastøy knyttet han kontakter med andre innsatte som senere deltok i nye kriminelle handlinger.
I 2008 ble han pågrepet i en væpnet politiaksjon i Oslo. Året før hadde han svindlet milliardæren Jan Haudemann-Andersen ved å forfalske hans pass.
I mars 2010 ble Holst-Cappelen og 15 andre, deriblant flere han møtte på Bastøy, tiltalt i «Plastic fantastic-saken». Ligaen klarte å ta ut 12,2 millioner kroner fra kontoer til en mengde svindelofre. Politiet mente at Holst-Cappelen var hovedmannen i ligaen. Det kriminelle nettverket skal med falske førerkort, pass og bankkort ha tappet kontoene til noen av Norges rikeste. Tiltalen gjaldt perioden 2006–2009, og 65 bankkunder ble rammet, flest i Den norske Bank. Rettssaken pågikk til julen 2010 uten Holst-Cappelen til stede. Dommen var ventet i mars 2011. I sammenheng med saken ble han anmeldt av en annen Oslo-mann, for å ha inngått et drapsforbund for å få tatt anmelder av dage.
I 2011 ble han sammen med en liga av svenske medhjelpere siktet og etterlyst for å ha kidnappet, truet og presset to svenske millionærer til å gi fra seg 15,6 millioner svenske kroner. Det første offeret ble presset til å selge aksjer for 3.6 millioner svenske kroner og overføre dette til gjerningsmannen konto. Holst-Cappelen truet angivelig med å klippe fingre av den kidnappede om pengene ikke ble overført, og drepe hans mor om politiet ble kontaktet. Holst-Cappelen skal angivelig ha truet den andre mannen med at hans unge datter ville bli drept hvis han gikk til politiet og anmeldte saken. Han ble etterlyst av Interpol høsten 2010.
Bjørn Atle Holter-Hovind
Bjørn Atle Holter-Hovind (født 14. april 1944 i Oslo) er en norsk forretningsmann og siviløkonom. Holter-Hovind var underdirektør i Industridepartementet i 1977 og forhandlingsleder i Handelsdepartementet. Han var administrerende direktør i Custos Finans i perioden 1979 til 1986 og konsernsjef i Aspelin-Stormbull i perioden 1986 til 1990. Har hatt flere styreverv i selskaper kontrollert av det norske mediehuset Schibsted, hvor han blant annet var styreleder i Aftenposten. Holter-Hovind ledet arbeidet i forbindelse med opprettelsen av den norske fjernsynskanalen TV 2, og var administrerende direktør for fjernsynskanalen i perioden 1991-93.
Bjørn Atle Holter-Hovind er (per 14. november 2009) daglig leder i ett selskap, styreleder i seks selskaper og styremedlem i fire selskaper
Philip Holst-Cappelen
I juni 2011 ble han dømt til 18 års fengsel og utvist fra Sverige på livstid.
19. juli 2018 døde han etter å ha sultestreiket på cella i Saltvikanstalten i Härnösand øst i Sverige.
Jarle Waldemar
Jarle Waldemar (født 3. august 1978) er en norsk pastor og forfatter som har skrevet over 40 bøker. Han har vært hovedpastor i Filadelfiakirken Drammen siden 2019. Jarle Waldemar er TV-pastor på NRK-TV gudstjeneste.
Waldemar er teolog og pedagog. Han har en master i praktisk teologi, samt utdanning på masternivå innenfor pedagogikk, ledelse, familieterapi, sjelesorg og konflikthåndtering. For tiden er han doktorgradskandidat ved MF vitenskapelige høyskole.
I årene 2004–2019 reiste Waldemar som artist og barneforkynner i kirker, bedehus og ulike kristne sommerstevner som Hedmarktoppen, Sarons Dal, Justøyfamiliens bibelcamping og Lyngdal bibelcamping
Waldemar har blant annet jobbet på Hedmarktoppen Folkehøgskole som både musikklærer og bibellærer, og som barne- og familiepastor i Klippen Sandnes i 2013–2015.
Jarle Waldemar produserte i årene 2007–2014 Jarle-TV, et kristent barne-tv-program på DVD med trylling, musikkvideoer, andakter, dukketeater og drama. Til sammen har Jarle Waldemar produsert over 80 produkter med kristen profil. Sammen med sin kone Karina Waldemar har han produsert pedagogisk materiell for barnehager med utvidet formålsparagraf gjennom Solkollen Læringsverkstedet og Creation Kindergarten.
Han har også etablert YouTube-kanalen Ord til tro der han driver forkynnelse, og podcasten Troen og livet sammen med Gunhilde Brun-Pedersen. Siden 2019 har han vært spaltist i spalten «Spørsmål og svar» i ukeavisen Korsets seier.
Vitenskapelige publikasjoner
Waldemar, Jarle (2023). Den komplekse pastorrollen: en kvantitativ studie blant pinsepastorer. Scandinavian Journal for Leadership and Theology, 10, 220–242. https://doi.org/10.53311/sjlt.v10.68
Barnas Klubb
I perioden 2008–2018 produserte Jarle Waldemar den kristne medieklubben «Barnas Klubb». Her fikk medlemmer medlemsblad og hørespill eller DVD i posten med kristen trosopplæring. Over 50 utgaver ble produsert og til sammen ble det sendt ut over 40,000 pakker i posten.
Requejada-demningen
Requejada-demningen er en demning med et lite vannkraftverk i provinsen Palencia i Spania. Det ligger i elva Pisuerga, i nedbørfeltet til Duero, beliggende nordvest i landet. Vannkraftproduksjonen er beskjeden.
Demningen er en 57 meter høy og 200 meter lang gravitasjonsdam i betong. Den skaper et reservoar som er 333 hektar (3,33 km²) stort, og har et største oppdemmet vannvolum på 65 millioner m³.
Debi Nova
Debi Nova (født 6. august 1980 i Escazú) er ei costaricansk sangerinne og pianist. Hun bor for tida i Los Angeles i USA. Hun starta karrieren i gruppa Gandhi. Hennes første soloalbum blir utgitt i 2010, og vil inneholde blant annet singelen «Drummer Boy». Hun synger på både spansk og engelsk. Nova deltok i programmet Dancing With the Stars i USA i 2010.
Griselda Pollock
Griselda Pollock (født 11. mars 1949) er en britisk kunsthistoriker og kulturanalytiker, og feministisk forsker på internasjonal kunst i et kjønnsperspektiv. Hun er kjent for hennes teoretiske og metodologiske nyvinning, kombinert med en dypt engasjert lesning av historisk og samtidskunst, film og kulturell teori. Siden 1977 har Pollack vært en av de mest innflytelsesrike forskerne av moderne kunst og avantgarde, postmoderne kunst og samtidskunst. Hun har også hatt en betydelig innflytelse på feministisk teori, feministisk kunsthistorie og kjønnsstudier.
Liv og verk
Griselda Pollock er født i Sør-Afrika, men vokste opp i Canada, og flyttet til Storbritannia i tenårene. Hun studerte moderne historie ved Universitetet i Oxford i årene 1967–1970 og europeisk kunsthistorie ved Courtauld Institute of Art (Universitetet i London) mellom 1970 og 1972. Hun tok sin doktorgrad i 1980 på studiet av Vincent van Gogh og hollandsk kunst. Etter å ha forelest ved universitetene i Reading og Manchester dro Pollock til Leeds i 1977 for å forelese i kunsthistorie og film og fikk en posisjon ved sosiale og kritisk kunsthistorie i 1990. I 2001 ble hun direktør ved Senteret for kulturell analyse, teori og historie ved Universitetet i Leeds hvor hun er professor i sosial og kritisk kunsthistorie.
Kunsthistorie
Pollock har pågående utfordret dominerende museumsmodeller for kunst og historie som har ekskludert kvinnelige kunstbidrag, og artikulert de komplekse forholdene mellom feminitet, modernitet, psykoanalyse og representasjon. Pollack er engasjert i fransk feminisme og psykoanalyse. Hennes mest kjente verker er om kunstnerne Jean-François Millet, Vincent van Gogh, Mary Cassatt, Bracha L. Ettinger, Eva Hesse og Charlotte Salomon.
Fylkesvei 6064
Fylkesveg 6064 går mellom Nerlandskiftet og Farstad i Hustadvika kommune.
Nasjonal turistvei
Sammen med delstrekninger av, , og  har veien fått status som nasjonal turistvei Atlanterhavsvegen. Turistveien er 36 km lang.
Frem til 2019 hadde veien betegnelsen fylkesvei 238.
Den store fisketuren
Den store fisketuren er en norsk reiseserie med Per Ståle Lønning som gikk på TV 2 i 2002. Konseptet gikk ut på at Lønning tok med seg flere norsk kjendiser på båttur, der de seilte verden rundt for samtale og fisking.
Premieren ble sett av 387 000.
Gosforthkorset
Gosforthkorset (engelsk Gosforth Cross) er et norrønt og angelsaksisk steinkors står høyreist blant gravsteinene på kirkegården ved Saint Mary-kirken i landsbyen Gosforth i det nordvestlige Cumbria i England, et område som hadde stor andel norrøn bosetning i vikingtiden. Korset har interesse i skandinavisk sammenheng ettersom de fleste figurene som er hogd ut i lavt relieff på stammen av korset er tolket som figurer og hendelser fra norrøn mytologi.
Billedskildringer
Korset som på stilistisk grunnlag er tidfestet til 900-tallet er av rød sandstein, formet som en slank søyle med et ringkors av en type som kjennetegnet keltiske høykors. Sirkelen i toppen er på omtrent 50 cm i diameter, totalt 4,42 meter høg, oppsett på en lav, kvadratisk plattform, avtrappet i tre trinn. Nederst har søylen et sirkulert tverrsnitt, men fra om lag 2,10 meter over bakken og opp til ringkorset i toppen er det uthogd fire plane billedfelt som vender mot hver av de fire himmelretningene. Søylen er 32 cm i tverrmål ved bakken, men er kun 16 cm rett under ringkorset øverst.
Ringkorset har de brede sidene vendt mot øst og vest, og det er trolig billedfeltene på øst- og vestsiden som står i andre forhold til korset øverst enn de på nord- og sørsiden. Alle de brede sidene på korsarmene har hver sin geometriske figur i lavt relieff, en trefliket sløyfe som blir kalt for trikvetra. På de frie smale sidene mot nord og sør er det flettverkmønstre. Partiet mellom ringen og de trapesformede korsarmene er fullt uthogde slik at ringen står som et frittstående bue fra arm til arm.
Utskjæringer
Nederst på billedfeltet på østsiden av søylen er det en scene som viser to sammenfiltrete ormer som hogger etter kjeften på hverandre. Over dette er det vist ei kvinne til høyre og en mann til venstre, vendt mot hverandre. Mannen holdet et spyd som han har stukket inn i siden på en mann som står i et innrammet felt over de to og med armene strukket rett ut til hver side. Det går klart fram at blodspruten står ut av såret som spydet har åpnet i siden på ham. Billedet er tolket som en framstilling av Jesus Kristus’ korsfestelse, og er den eneste av scenene på Gosforthkorset som er avledet fra en bibelsk hendelse.
Alle de andre bildene er tolket som skildringer av hendelser og makter som er kjent fra norrøn hedendom, med den endring at en viss påvirkning fra irsk hedensk mytologi kan ha gjort seg gjeldende. Det kan forklares med at den norrøne innvandringen til dette området kan ha kommet fra norrøne bosetninger på irsk jord. Denne eventuelle irske innflytelsen har ikke endret meningen med de norrøne billedene på en slik måte at de er irrelevante å knytte til norrøn mytologi.
Nederst i billedfeltet på vestsiden av søylen finnes det en scene som er tolket som Loke som ligger lenket til fjellgrotten og ved sin side er hans hustru Sigyn for å verne ham mot ormegiften ved å samle opp den dryppende giften i et beger. De andre scenene, som viser store ormer med rovdyrhoder, er innflettet i hverandre på et vis som gir inntrykk av at de er ormer med hoder i begge ender, og med menn til hest eller til fots foran dem, væpnet med spyd. Disse er tolket som skildringer fra Ragnarok, verdens endetid. I en scene mener forskerne å se Odins sønn Vidar i kamp med Fenrisulven i skikkelsen av en orm, og i en annen scene guden Heimdall som blåser til strid med hornet sitt. Dette hedenske mytestoffet synes å ha blitt benyttet på en kristen måte.
Det har også blitt reist tvil om det er riktig å tolke bildet som Loke og Sigyn i fjellgrotten slik det er skildret på vestsiden av søylen. Det kan også se ut som om begge figurene er kvinner da begge har den samme lange hårfletten, skjønt Loke er en tvetydig skikkelse som kunne skifte kjønn. Det er ikke nødvendigvis et beger som samler opp ormgift, men det kan være noe annet kvinnen holder i hendene. Hvis tolkningen Loke og Sigyn ikke er riktig mangler det et annen myte å knytte billedet til.
Hva slags funksjon Gosforthkorset har hatt på den kristne kulten i området i middelalderen er det delte meninger om. En hypotese går ut på at korset har vært benyttet som en «fondvegg» i en friluftskirke i den første tiden, og med et alter vest for korset, og med presten plassert mellom korset og alteret. En annen hypotese hevder at korset har markert den ende enden av en viktig grav, eksempelvis en helgengrav eller tilsvarende, kanskje en betydningsfull norrøn høvding. Et annet kors kan ha markert den andre enden. Et fragment fra et annet kors fra den samme kirkegården med blant annet et bilde som er tolket som guden Tor i ferd med å fiske opp Midgardsormen er blitt tatt vare på inne i kirken. Det står også en type huslignende gravsteiner, hogback, som kjennetegnes fra norrøne graver i England og har blitt benyttet av folk i de øverste sjikt i det angelsaksiske samfunn med norrønt opphav.
Korset har hatt opplagt gjenkjennelseseffekt for den lokale norrøne befolkningen, og antagelig også fungert som overgang mellom norrøn mytologi og til kristen mytologi og religion. Billedhoggeren som har framstilt korset, grunnet motivet, er antagelig heller av norrøn bakgrunn enn angelsaksisk.
Stabsskolen
Stabsskolen, tidligere Institutt for militær ledelse og operasjoner, er en avdeling ved Forsvarets høgskole. Avdelingen leverer undervisning til høgskolens akkrediterte studier, gjennomfører kompetansehevende kurs og driver forskning og utvikling på militærmakt, ledelse og operasjoner. I tillegg yter fagansatte rådgivning og støtte til Forsvaret, NATO og FN.
Avdelingen utgir det militærfaglige tidsskriftet Militære studier.
Avdelingen tilbyr også kurs til personell i og utenfor Forsvaret, som grunnleggende stabsutdanning, lederutviklingskurs, og kurs i krigens folkerett.
Rød (film)
Filmen ble meget godt mottatt av anmelderne og har fått hele 100 % på Rotten Tomatoes.
Priser
Filmen ble tildelt 16 priser, blant annet Bodil-prisen i kategorien beste ikke-amerikanske film. Den ble også nominert i fire Oscar-kategorier.
Per Stig Møller
Per Stig Møller (født 27. august 1942 på Frederiksberg) er en tidligere, dansk politiker (KF).
Møller valgt til Folketinget fra København 1984–2015, miljøvernminister 1990–1993, utenriksminister 2001–2010 og kulturminister 2010–2011. I 2011 hadde han også posten som kirkeminister. Møllers politiske linje har vært oppfattet som sentrumsorientert, men med vekt på klassiske konservative dyder. Han har blant annet betonet menneskerettighetenes rolle i utenrikspolitikken. Med sin intellektuelle bakgrunn, med doktorgrad i litteraturvitenskap, har han blitt oppfattet som noe akademisk i sin fremtoning.
Møller samlet i 1997 vervene som politisk leder, partiformann og politisk ordfører i Det Konservative Folkeparti på sin hånd. I slutten 1990-årene pågikk samtidig fløykampen mot forgjengeren Hans Engell. Møller ble tvunget til å fratre som frontfigur som følge av partiets nedslående resultat i folketingsvalget i 1998, og ble etterfulgt av Pia Christmas-Møller.
Familiebakgrunn og yrkeskarrière
Han er sønn av forhenværende finansminister Poul Møller (1919–1997) og journalist Lis Møller (1918–1983), som begge var medlemmer av Folketinget. Farbroren Aksel Møller (1906–1958) var også leder i Det Konservative Folkeparti. Per Stig Møller var gift med Gitte Jæger i et par år i midten av 1960-årene, og fikk sønnen Asger Stig Møller (1965–2010) med henne. Senere var han i 30 år gift med Sally Møller, som døde av kreft i 2001. Som enkemann har han hatt et forhold med kinesiskfødte Xukun Ji, som kom til Danmark i 2000.
Per Stig Møller var elev ved Lindevangskolen på Frederiksberg 1949–1954, og tok studentereksamen ved Frederiksberg Gymnasium i 1961. Han har magistergrad i sammenlignende litteraturvitenskap fra Københavns Universitet fra 1967 og doktorgrad fra 1973. Møllers doktorgradsavhandling omhandlet Malthe Conrad Bruuns litterære kritikk og dens plass i overgangen mellom klassisisme og romantikk i fransk litteratur på 1800-tallet. Samme år utgav han også et verk om Léopold Sédar Senghor.
Han var kandidatstipendiat 1968–1971 og seniorstipendiat 1971–1973 ved Københavns Universitet. Han har vært litteraturredaktør i B.T. 1967–1969 samt journalist i Berlingske Aftenavis og Berlingske Tidende 1969–1972. Han hadde også et opphold som universitetslektor ved Sorbonne i Paris 1974–1976. Sin lengstvarende ansettelse har Møller hatt i Danmarks Radio i København, hvor han var kulturredaktør 1973–1974, soussjef i kultur- og samfunnsavdelingen 1976–1979 samt programsjef 1979–1984.
Utmerkelser
Han har mottatt Georg Brandes-prisen for Den naturlige orden i 1996, og Rosenkjærprisen fra Danmarks Radio i 2001, Raoul Wallenberg-medaljen og Robert Schuman-medaljen. Møller er kommandør av 1. grad av Dannebrogordenen, ridder av franske Ordenen for kunst og litteratur samt innehaver av grønlandske Nersornaat i gull, storkors av luxembourgske Eikekroneordenen, storkors av brasilianske Sydkorsordenen, storkors av Litauens fortjenstorden og estiske Terra Mariana-korsets orden av 1. klasse.
Sopranklarinett
Sopranklarinetten er som regel stemt i A eller B. I den norske korpsbevegelsen brukes utelukkende klarinetten i B, mens i kammermusikk, solorepertoar og orkestermusikk er klarinetten stemt i A også. Det er som regel tonearten som avgjør hvilken av sopranklarinettene som brukes, A-klarinett til krysstonearter og B-klarinett til B-tonearter.
Calviá
Calviá (katalansk: Calvià) er en by og kommune i det østlige Spania, på øya Mallorca i provinsen Balearene. Kommunen har 51,710 innbyggere (2021).
Partialtrykk
Partialtrykk er det trykket en enkelt gass utøver dersom det var den eneste gassen i et volum. I en blanding av gasser bidrar hver enkelt gass med et partialtrykk pi:
hvor xi er molfraksjonen til den hver enkelt gass i blandingen og p er totaltrykket i blandingen.
Sommernatt i Froland
Sommernatt i Froland er et musikkalbum med 2Gether, utgitt i 2009. Plateselskapet var Busk Records.
Fadermorder
Fadermorder eller fadermordere er et vittig kallenavn på en type høy, oppbrettet skjortekrage som var vanlig i den europeiske herremoten i første halvdel av 1800-tallet. De stive, hvite kragesnippene nådde opp til kinnene og ble båret sammen med et stramt, bredt halsbind eller en kravatt.
Historikk
Skikken med fadermordere oppstod i Frankrike i årene etter revolusjonen sist på 1700-tallet. Da ble oppstående, hvite kragesnipper båret sammen med brede, høye halstørkler med spenne eller nål. En overdreven variant av en liknende halskledning ble båret av de franske motelapsene les incroyables, men også som del av den såkalte wertherdrakten, som var inspirert av engelsk nyklassisme. Fadermordere var ellers typisk for empiredrakten og den tyske biedermeierstilen på 1800-tallet. Moten var i bruk til 1850-årene, og for noen enda et par tiår lengre. Da hadde kragetypen utviklet seg til og blitt avløst av ulike typer «moderne» skjortekrager der de stive snippene ble brettet ned. Løse skjortesnipper oppstod på 1830-tallet.
Navn
Navnet fadermorder kommer fra fransk der snippen opprinnelig ble omtalt som parasite, det vil si «parasitt» eller «snyltedyr», fordi den føltes ubehagelig. Dette ble spøkefullt forvrengt til parricide som isteden betyr «fadermorder». Ordet på norsk har kommet via tysk Vatermörder og dansk fadermorder. Betegnelsen på svensk er fadermördare, eller halsjärn, på nederlandsk vadermoorder.
Det danske Salmonsens konversationleksikon, som ble utgitt i perioden 1915-1930, skriver: « I den Tid var det mere Brug mellem Mænd end nu, at Venskab ytrede sig i Favntag og Kys, og Fadermordernes stive og lange Spidser blev i Spøg antaget for livsfarlige Prydelser.»
Person som har begått fadermord
Betegnelsen fadermorder brukes i dansk og norsk også om en person som har begått fadermord, det vil si drept faren sin eller begått overlagt drap av en slektning i oppstigende linje. En kjent historisk fadermorder er Brutus, drapsmannen til den romerske diktatoren Julius Cæsar.
Fadermorder har i overført betyning også blitt anvendt om den som forbryter seg mot fedrelandet, samt i akademisk sammenheng mot dem som opponerer mot sine "læremestre".
Jerry DeLucca
Gerald Joseph DeLucca (født 17. juli 1936 i Peabody i Massachusetts, død 8. januar 2017) var en offensive lineman i amerikansk fotball som spilte i National Football League og American Football League. Han spilte college football på Middle Tennessee State University.
Den nasarenske bevegelse
Den nasarenske bevegelse, de såkalte nasarenene, var en tysk kunstnergruppe fra Wien som i 1809 dannet et kunstnerbroderskap, Lukasbrødrene. Lederne var Friedrich Overbeck og Franz Pforr. Hensikten var å gjenopplive ærligheten og den religiøse ånd i kunsten som etterfølgere til Dürer, Michelangelo, Perugino og den unge Rafael. Navnet «nasarenene» kom fra en nedlatende betegnelse på dem ettersom de svermet for bibelske klær og hårfrisyrer.
Jerry DeLucca
Tidlig liv
DeLucca gikk på Peabody Veterans Memorial High School før han gikk på University of Tennessee. Da han spilte for Tennessee ble han utnevnt til All-SEC andrelag. Han gikk senere over til Middle Tennessee State University.
Profesjonell karriere
DeLucca ble valgt i syvende runde (#84) av NFL Draft i 1957 av Chicago Bears, men tilbrakte 1957 og 1958 i militæret. Den 23. september ble han byttet til Philadelphia Eagles. Han var startende left tackle for Eagles i 1959-sesongen.
Den nasarenske bevegelse
Bakgrunn
Nasarenene var en del av en moralsk og romantisk bevegelse som gjennomstrømmet Europa som en generell reaksjon mot neoklassisismen på begynnelsen av 1800-tallet og i kjølvannet av den franske revolusjonen. Selv om billedkunstnere, forfattere og komponister ville uttrykke seg i bredt og ulikt register i stil og emner var det bestemte sentrale tema som var felles for dem alle: en kjærlighet til naturen, en ny interesse for den historiske fortiden, et lidenskapelig engasjement med ideer om frihet og ikke minst en tro på mystikken og den åndelige natur i mennesket selv.
Jerry DeLucca
Profesjonell karriere
I NFL Expansion Draft i 1960 ble DeLucca plukket opp av Dallas Cowboys, men ble frigitt før sesongstart.
Den nasarenske bevegelse
Bakgrunn
Den nasarenske bevegelse var således den første avantgardistiske kunstnerbevegelse. Den andre oppsto i England i 1848 da en gruppe kunstnere med et tilsvarende utgangspunkt, bevisstheten å gå tilbake til middelalderen til før Rafael, og dannet Det pre-rafaelittiske broderskap.
Rino Pucci
Rino Pucci (født 29. januar 1922 i Chiesina Uzzanese, død 10. desember 1986) var en italiensk syklist som deltok i de olympiske leker 1948 i London. Pucci vant en olympisk sølvmedalje i sykling under Sommer-OL 1948 i London. Sammen med Anselmo Citterio, Arnaldo Benfenati og Guido Bernardi kom han på andreplass i lagkonkurransen 4000 meter forfølgelsesritt bak Frankrike.
Den nasarenske bevegelse
Historie
I 1809 dannet en gruppe på seks studenter ved akademiet i Wien et kunstnerisk fellesskap, Lucasbrødrene (Lukasbund), et navn med opprinnelse fra et vanlig navn på middelalderens malerselskap. I 1810 flyttet fire av dem, Johann Friedrich Overbeck, Franz Pforr, Ludwig Vogel og Johann Konrad Hottinger, til Roma hvor de bosatte seg og levde i et etterlatt kloster i San Isidoro. Senere kom også Philipp Veit, Peter von Cornelius, Julius Schnorr von Karolsfeld, Friedrich Wilhelm Schadow og en løs gruppe av andre tyske kunstnere. De oppsøkte den østerrikske romantiske landskapsmaleren Joseph Anton Koch (1768–1839) som uoffisielt ble deres lærer. I 1827 fikk også selskap av Joseph von Führich (1800–1876).
Jerry DeLucca
Profesjonell karriere
Den 23. september 1960 ble han signert av American Football Leagues Boston Patriot og spilte for dem i laget og ligaens første sesong. Han var startende right tackle i to år før han ble byttet til Buffalo Bills mot et draft pick den 4. september 1962.
DeLucca spilte i alle av Buffalo Bills’ 14 kamper i 1962. Den 11. april 1963 ble han byttet til Dallas Texans mot et draft pick. Allerede 23. april samme år ble han byttet tilbake til Boston Patriots mot et draft pick, da Patriots trengte en reservespiller etter at tackle Milt Graham ble skadet. Den 7. november ble han plassert på waivers igjen etter at Graham ble friskmeldt. DeLucca ble kuttet helt tidlig i 1964-sesongen, men ble signert igjen 27. november som reserve for skadde spillere.
Den nasarenske bevegelse
Historie
Gruppens hovedmotivasjon var reaksjonen mot neoklassisismen og den nedlatende og rutinepregede undervisningen på de tradisjonelle kunstskolene. De håpet å vende tilbake til en kunst som omfavnet åndelige verdier og søkte inspirasjon fra kunstnere fra senmiddelalderen og den tidlige renessansen, og avviste det som de anså som overfladisk virtuositet i senere kunst.
I Roma levde broderskapet i en tilnærmet asketisk munketilværelse som en måte å gjenskape ånden i middelalderens arbeidsfellesskap. Nasarenene valgte vanligvis fortellinger fra Bibelen eller historiske scener som minnet om romantisk middelalder, og to betydelige bestillingsopprag tillot dem å forsøke å gjenskape middelalderens freskomaleri.
Friedrich Overbeck (1789–1869) og Franz Pforr (1788–1812) var ledereskikkelsene, men det plutselige dødsfallet til Pforr i en alder av kun 24 år holdt på ende fellesskapet. De gjenværende fikk selskap av nye unge kunstnere fra Tyskland, noe som revitaliserte gruppen. De viktigste av de nye var Peter von Cornelius (1783–1867) og Julius Schnorr von Carolsfeld (1794–1872).
To freskoserier ble fullført i Roma. Det ene for Casa Bartholdy i tidsrommet 1817–1829, senere flyttet til Nationalgalerie i Berlin, fortalte den bibelske historien om Josef i Egypt. Den andre, for Casino Massimo i samme tidsrom, illustrerte arbeidene til Dante, Aristo av Pella og Torquato Tasso. Begge oppdragene ga den nasarenske bevegelse internasjonal oppmerksomhet.
I 1830 hadde dog samtlige av dem, unntatt Overbeck, reist tilbake til Tyskland og gruppen ble oppløst. Ironisk nok reiste de tilbake for å bli lærere på de institusjoner som de opprinnelig hadde opponert mot.
Ettermæle
De kunstneriske prestasjonene til den nasarenske bevegelse er vanskelig å vurdere: deres fullførte malerier synes mindre imponerende i det historiske perspektiv enn de gjorde i sin samtid. I dag fremstår de gjerne med en keitete komposisjon, svak fargeskala og med avledende temaer som ikke møtte deres egen tids utfordringer.
Bevegelsen målsetninger, derimot, knesettingen av et ærlig uttrykk i kunsten og en streben etter å søke inspirasjon hos kunstnere fra før Rafael ga en betydelig påvirkning på kunstnermiljøene i Tyskland og andre steder. I England var gruppen en forløper for den pre-rafaelittiske bevegelsen som ble dannet i 1848. I deres avvisning av akademiet og deres reaksjon på mye av den kunstneriske arv i den vestlige kunsten kan nasarenene ble sett på som pionerer innenfor den avantgardistiske tendens i kunsten og som senere skulle dominere slutten av 1800-tallet.
Lavant
Lavant har flere betydninger:
Blå (film)
Blå (fransk: Trois couleurs : Bleu) er en fransk-polsk film fra 1993, regissert og produsert av den polske regissøren Krzysztof Kieślowski. Han skrev også manuset til filmen sammen med Krzysztof Piesiewicz. Den er den første filmen i Tre farger-trilogien, som tar for seg hvert av de tre idealene fra den franske revolusjon.
Handling
Julie, kone til en berømt komponist Patrice de Courcy, må takle ektemannen og datterens død i en bilulykke hun selv overlevde. På sykehus, forsøker Julie selvmord ved overdose, men klarer ikke å svelge pillene. Når hun ringer til Olivier, en ugift tidligere samarbeidspartner av ektemannen som alltid har beundret henne, tilbringer hun en natt med ham før hun sier farvel. Hun tømmer familie-hjemmet og legger det ut for salg, og finner en leilighet i Paris uten å fortelle noen.
Julie tar avstand fra alle tidligere minner, og tar avstand fra tidligere vennskap. Selv om hun ikke lenger blir anerkjent av moren sin, som sliter med Alzheimers sykdom. Til tross for sitt ønske om å leve mest mulig anonymt og alene, tvinger livet i Paris henne til å konfrontere fortiden som hun helst ikke vil møte. Hun blir motvillig venn med en eksotisk danser ved navn Lucille som har en affære med en av naboene, og hjelper henne når hun trenger moralsk støtte.
Ilan Ramon
Ilan Ramon (hebraisk: אילן רמון, født 20. juni 1954, død 1. februar 2003) var en israelsk astronaut. Han omkom i ulykken med den amerikanske romfergen Columbia, som tok fyr på hjemferden til jorden og eksploderte i atmosfæren. Syv astronauter omkom under ulykken.
Ilan Ramon var den første israelske astronauten. Som et minne om holocaust hadde han med seg en kopi av tegningen «Månens ansikt», tegnet av den 16 år gamle Petr Ginz. Gutten hadde tegnet den i den tsjekkiske konsentrasjonsleiren Terezín under den andre verdenskrig.
Ramon var også en av de israelske pilotene som deltok i Osirak-angrepet på Irak i 1981.
Spor i sand
Spor i sand er et musikkalbum med 2Gether, utgitt i 2010. Plateselskapet var Busk Records.
Ilan Ramon
Hedersbevisninger etter sin død
Den 2. februar 2004 ble astronautene på Columbia sin siste ferd minnet, da NASA ga navnene på et sett med syv topper til øst for landingsstedet til Mars-roveren Spirit i Columbia Hills: med betegnelsene Anderson, Brown, Chawla, Clark, Husband, McCool og Ramon. (NASA har sendt inn navneforslagene på disse geografiske stedene til IAU for godkjenning.)
Søndre Slagen prestegjeld
Søndre Slagen prestegjeld var et prestegjeld tilhørende Tønsberg domprosti i Tunsberg bispedømme i Den norske kirke. Det omfattet Søndre Slagen sogn i Sem kommune i Vestfold fylke, og hovedkirken var Søndre Slagen kirke.
Historikk
Søndre Slagen prestegjeld ble skilt ut fra Sem prestegjeld som et eget prestegjeld 1. januar 1972, samme år som Søndre Slagen kirke ble vigslet.
Interstadial
En interstadial er en periode med relativt mildt klima i en istid (glasial). Ekstra kalde perioder kalles stadialer.
Interstadialene fra siste istid (Weichsel) er best kjent. Interstadialer fra denne istiden er Brørup-interstadialen for 105 000–93 000 år siden (isotoptrinn 5c), Odderade-interstadialen for 85 000–74 000 år siden (isotoptrinn 5a) og Ålesund-interstadialen for 35 000 år siden. Helt på slutten av istiden kom Meiendorf-interstadialen, bøllingtiden og Allerød-interstadialen.
I Brørup-interstadialen var klimaet så mildt at barskog kunne vokse lengst sør i Norge. Forholdene i Ålesund-interstadialen er kjent fra beinfunn i Skjonghelleren ved Ålesund. Her er det funnet rester av sjøfugl, fjellrev, isbjørn og rein, noe som tyder på et klima som på Svalbard i dag. To bein fra moskusfe som ble funnet på Innset i Trøndelag i 1913, er radiokarbondatert til å være mellom 38 000–40 000 år gamle, altså fra Ålesund-interstadialen. De mange funnene av mammuttenner i Gudbrandsdalen viser også at det fantes isfrie områder i innlandet i noen av interstadialene.
Jan Mangerud og kolleger har studert sedimentlagene etter en bredemt innsjø i Folldal. Alderbestemmelsen viser at nesten hele den skandinaviske innlandsisen smeltet bort tidlig i isotoptrinn 3 for omtrent 55 000 år siden. Pollenfunn fra nordvestlige Tyskland med en alder på 49 000–60 000 år viser at det vokste skog med furu og gran, men også varmekrevende trær som alm og agnbøk. Havnivået økte med omtrent 20 m fra isotoptrinn 4 til 3. Den forholdsvis lille økningen viser at selv om innlandsisen i Eurasia nesten smeltet helt bort, så må det ha vært liten reduksjon i volumet til isdekkene i Nord-Amerika.
Juvelciklide
Juvelciklide er en art i gruppen juvelciklider. Det er en tropisk fisk som lever i fersk- og brakkvann i Afrika, men den har blitt introdusert i Midtøsten og Amerika. Den blir opptil 15 cm lang.
Cheng Shao-chieh
Cheng Shao-chieh (født 4. januar 1986) er en taiwansk badmintonspiller. Hun representere Kinesisk Taipei under Sommer-OL 2008 i Beijing, Kina, der hun ble slått ut i første runde. Hun representerte også Kinesisk Taipei under Sommer-OL 2012 i London, der hun ble utslått i kvartfinalen i singel.
Portvaktfunksjonen
Portvaktfunksjon er et begrep som viser til medienes makt til å sortere og redigere hvilke saker og hvilke kilder som slipper til i offentligheten. Gjennom valg av hvilke saker, kilder og presentasjon som brukes, velges samtidig hvilke saker og kilder som ikke får offentlighetens oppmerksomhet.
Portvaktfunksjonen som begrep beskriver implisitt en mediesituasjon før internett og sosiale medier der var avhengige av tradisjonelle papiraviser, radio- eller fjernsynsmedier med begrenset spalteplass og sendetid. Å publisere papiravis, radio eller fjernsyn er forbundet med store kostnader til utstyr, teknologi og organisasjon. Mediene har hatt monopol på publisering av nyhets- og aktualitets- og meningsinformasjon. Monopolet har vært forvaltet av journalister, redaktører og medieredaksjonen. Det var behov for en «portvaktfunksjon» for å sortere hvem som skulle slippe til med sine saker og sine kilder.
Redusert bruk
Framveksten av internett og sosiale medier gjør at portvaktfunksjonen reduseres eller faller helt bort. Enhver kan nå publisere seg selv og sin informasjon, uten betydelige investeringer eller kostnader, og være sin egen redaktør på eget nettsted, blogg eller andre sosiale og tilgjengelig plattformer.
Weimar (andre betydninger)
Weimar er en by i Thüringen.
Weimar har også andre betydninger:
Whitechapel Vigilance Committee
Whitechapel Vigliance Committee var en gruppe av lokale frivillige som patruljerte gatene i Londons Whitechapel-distrikt i løpet av Whitechapel-mordene i 1888. De frivillige patruljerte hovedsakelig om natten i jakten på morderen. Komiteen ble dannet av lokale forretningsmenn som var bekymret for at drapene kunne påvirke handelen i området negativt. Den ble ledet av George Lusk, en lokal byggmester som ble valgt til formann på komiteens første møte 10. september 1888.
Som leder av komiteen, dukket Lusk opp i nasjonale aviser og på plakater i Whitechapel hvor han bad om opplysninger om identiteten til Jack the Ripper og klaget over mangel på en belønning for slik informasjon fra regjeringen. På grunn av denne publisitet fikk Lusk truende brev i posten, angivelig fra morderen. Lusk ble også nevnt i et brev datert 17. september 1888, angivelig oppdaget blant arkivmateriale i slutten av det 20. århundre, men de fleste eksperter avfeide dette som en spøk.
Den 30. september skrev komitéens medlemmer til Lord Salisburys regjering i et forsøk på å overtale regjeringen til å sette opp en belønning for opplysninger som kunne føre til at drapsmannen ble tatt. Men da innenriksminister Henry Matthews nektet, tilbød komiteen sin egen belønning. Komiteen ansatte også to private detektiver, Le Grand og J. H. Batchelor, til å etterforske drapene uten innblanding fra det lokale politiet.
Komiteen var misfornøyd med nivået på den beskyttelse som samfunnet fikk fra politiet, så de innførte sitt eget system med lokale patruljer ved hjelp av håndplukkede arbeidsledige menn til å patruljere gatene i East End hver kveld fra midnatt til mellom klokken fire og fem neste morgen. Hver av disse mennene fikk litt lønn fra Komitéen, og patruljerte et bestemt område. De var bevæpnet med en politifløyte, et par kalosjer og en sterk stokk. komitéen møtte selv hver kveld klokken ni i puben The Crown. Når den stengte ved midnatt gikk komiteens medlemmer ut for å inspisere og bli med på patruljering.
Den 16. oktober 1888 mottok Lusk en pakke med et brev og en halv menneskenyre. Brevet, kalt From Hell- eller Lusk-brevet, inneholdt følgende:
Mange forskere av Jack the Ripper-drapene ser dette brevet som mest sannsynlig å ha blitt sendt av morderen.
Aksel Baran Potur
Aksel Baran Potur (født 5. desember 2002) er en norsk-tyrkisk fotballspiller som spiller for.
Politisk fange
En politisk fange er en person som er fengslet eller på annen måte frarøvet handlings- og ytringsfrihet, fordi deres idéer eller rene nærvær, blir betraktet som en utfordring eller trussel mot myndighetene. En politisk fange er gjerne også en samvittighetsfange.
I mange tilfeller har politiske fanger gjerne blitt fengslet uten lovbelegg direkte gjennom utenomrettslige prosesser.
Det hender forøvrig også at politiske fanger blir arrestert og dømt med et snev av lovlighet, og der falske anklager, falske bevis, og urettferdighet rettssaker blir brukt for å skjule det faktum at vedkommende er en politisk fange. Dette er vanlig i situasjoner der utenomrettslig fengsling gjerne ville ført til nasjonal eller internasjonal fordømmelse for brudd på menneskerettighetene til en person med avvikende politiske synspunkter. En politisk fange kan også være en person som på urettmessig vis har blitt frarøvet muligheten til kausjon eller prøveløslatelse når det er rimelig å tro at dette hadde blitt gitt til en annen person for en liknende forbrytelse, eller at spesielle rettslige tiltak har blitt satt i verk for å forhindre dette.
Cappelen–Jensen-saken
Cappelen–Jensen-saken, også omtalt separat som Cappelen-saken og Jensen-saken, var en norsk sak som omfattet etterforskningen og straffesakene mot Cappelen-ligaen, en hasjsmuglerliga ledet av Gjermund Cappelen, og mot en tidligere politimann, Eirik Jensen, som var tiltalt for medvirkning til narkotikasmugling, grov korrupsjon samt flere brudd på våpenloven. Straffesaken ble avsluttet i Borgarting lagmannsrett i 2020, der Eirik Jensen ble dømt til 21 års fengsel for narkotikasmugling og grov korrupsjon, og Gjermund Cappelen ble dømt til 13 års fengsel for narkotikasmugling.
Politisk fange
Spesielt i sistnevnte tilfelle kan det faktum om personen blir betraktet som en politisk fange eller ikke, avhenge mye av subjektive politiske perspektiv eller tolkning av bevismaterialet.
Cappelen–Jensen-saken
Cappelen var tidligere domfelt for narkotikaforbrytelser og hadde tilstått å ha stå bak innføringen av rundt 25 tonn hasj til Norge siden 1990-årene. Flere medlemmer av ligaen ble tiltalt eller dømt etter mafiaparagrafen.
Hellegravkulturen
Hellegravkulturen var utbredt i Transbajkal og det nordlige Mongolia i det senere 2. og i det 1. årtusen f.Kr.
Cappelen–Jensen-saken
Bak saken lå en langvarig etterforskning, som kulminerte med at Cappelen ble arrestert i slutten av 2013. I 2015 ble flere medlemmer av Cappelen-ligaen dømt til lengre fengselsstraffer.
18. september 2017 ble det i Oslo tingrett avsagt dom i saken. Cappelen ble dømt til 15 års fengsel, mens Jensen ble dømt til 21 års fengsel. Begge anket saken til lagmannsretten.
Hellegravkulturen
Arkeologene har funnet keramikk forsiret med kamavtrykk. Keramikken oppviser også kinesiske impulser; likeledes ser man impulser fra Jenisejområdet. Det er så langt ikke utgravd noen bosteder fra kulturen.
Cappelen–Jensen-saken
28. august 2018 startet ankesaken i Borgarting lagmannsrett. Den ble berammet frem til nyåret 2019. Jensen anket over bevisvurderingen for både narkotikaposten og korrupsjonsposten samt saksbehandlingen. Cappelen anket over straffutmålingen. Saken var den siste i Norge som gikk med lagrette (jury). Saken i lagmannsretten i 2019 endte med at fagdommerne tilsidesatte juryens kjennelse, og saken ble behandlet på nytt i Borgarting lagmannsrett i 2020, der Jensen og Cappelen ble dømt til henholdsvis 21 og 13 års fengsel. En videre anke ble forkastet av Høyesterett.
Rettssaken mot Cappelen-ligaen i 2015
I 2015 ble seks medlemmer av Cappelen-ligaen dømt til fengselsstraffer på inntil 16 års fengsel. Hovedmannen Gjermund Cappelen fikk ikke utmålt noen straff, da hans sak ville behandles i en senere rettssak.
Politisk fange
I Nazi Tyskland og Sovjetunionen ble tvilsomme psykiatriske diagnoser brukt for å sende bort uønskede personer.
Hellegravkulturen
Økonomien var sannsynligvis dominert av kvegdrift. Det ble også bedrevet metallurgi. Kulturens etniske forankring har vist seg vanskelig å påvise med stor sikkerhet. Skjelettene kan peke i retning av mongolsk opphav.
Jean Echenoz
Jean Echenoz (født 26. desember 1947) er en forfatter bosatt i Paris.
Hellegravkulturen
På 200-tallet før Kristus ble hellegravkulturen avsløst av xiongnuene.
Jean Echenoz
Han er en litterær minimalist som skriver korte, handlingsmettede romaner. Han debuterte på forlaget Éditions de Minuit i 1979 med romanen Le méridien de Greenwich, og har utgitt rundt 12 romaner som er oversatt til over 30 språk, blant annet norsk. Romanen Je m'en vais (på norsk: Jeg stikker, Aschehoug 2001) ble tildelt Goncourt-prisen 1999.
Seks titler er utgitt på norsk: Sjø (1991), Oss tre (1994), Jeg stikker (2001), Ved klaveret (2006), Løpe (2011) og Ravel (2016). Løpe (Courir, 2008) handler om den tsjekkiske langdistanseløperen Emil Zátopek og er den andre av tre biografiske romaner, der Ravel (2006) – om komponisten av samme navn – og Des Éclairs (2010) – om ingeniøren og oppfinneren Nikola Tesla – utgjør første og siste i rekken. I 2012 kom romanen 14 om den første verdenskrig i Frankrike. Tom Lotherington har oversatt Echenoz til norsk.
Politisk fange
Europaparlamentets definisjon
Europaparlamentet har vedtatt at en person som er fratatt sin personllige frihet er en politsk fange:
Politiske fanger
Kjente eksempler på politiske fanger er blant annet Nelson Mandela, Aung San Suu Kyi, Benazir Bhutto, Mahatma Gandhi og Martin Luther King jr.
Cappelen–Jensen-saken
Rettssaken mot Cappelen-ligaen i 2015
De dømte var
En 38-åring fra Oslo var tiltalt, men møtte ikke i retten og er etterlyst.
Hvitvaskerne i Sveits ble heller ikke vist stor interesse, selv om politiet visste at disse (Eldring/Pål Gruben), hjalp Thorud Cappelen med å hvitvaske narkopengene.
Hovedforhandling i saken mot Gjermund Cappelen og Eirik Jensen i 2017
Rettssaken mot Eirik Jensen og Gjermund Cappelen startet 9. januar 2017 i sal 250 i Oslo tingrett og ble avsluttet 23. mai. De var tiltalt for å ha innført store mengder narkotika ulovlig til landet og for brudd på våpenloven. Jensen ble dømt til 21 års fengsel og Cappelen til 15 års fengsel da dommen falt 18. september 2017. Cappelen fikk strafferabatt på 30 prosent for å ha medvirket til å oppklare saken, samtidig som retten påpekte at virksomheten hans «savner sidestykke i norsk historie». Retten ga ingen strafferabatt til Jensen, som tok betenkningstid på domsavgjørelsen. Jensen valgte deretter å anke over skyldspørsmålet og saksbehandlingen. Cappelen erkjente straffskyld, men anket over straffutmålingen.
Retten
=== Tidsplan ===
Jurysaken i lagmannsretten mot Gjermund Cappelen og Eirik Jensen i 2018
Ankesaken startet i Borgarting lagmannsrett 28. august 2018. Rettsforhandlingene fant imidlertid sted i rettssal 250 i Oslo tingrett, akkurat som saken i tingretten året før. Jensen hadde anket over bevisvurderingen for både narkotikaposten og korrupsjonen samt saksbehandlingen. Cappelen på sin side hadde anket over straffutmålingen på 15 års fengsel. Saken ble den siste i Norge som gikk med lagrette (jury) etter at Stortinget i 2017 besluttet å avskaffe ordningen til fordel for meddomsrett.
Avgrensning av saken
I utgangspunktet var saken mot Cappelen avgjort etter to tidligere rettsrunder bortsett fra straffeutmåling. Likevel besluttet lagmannsretten å behandle begge saker sammen, siden de var så tett relatert til hverandre. Saken mot Jensen berodde på den virksomhet som Cappelen var kjent skyldig i, og i tillegg måtte aktoratet bevise at Jensen var involvert i denne virksomheten.
I lagmannsrettens kjennelse, som ble fremlagt 28. januar 2019, ble Eirik Jensen ble kjent skyldig i grov korrupsjon, men ikke i medvirkning til import av flere tonn hasj. De tre fagdommerne i saken var ikke enige med juryen og satte kjennelsen til side.
Ny ankeforhandling i Borgarting lagmannsrett
I jurysaken tilsidesatte fagdommerne lagrettens kjennelse om frifinnelse for medvirkning til narkotikainnførsel. Jensen anket tilsidesettelsesavgjørelsen, men i februar 2019 avviste Høyesterett denne anken, og saken ble derfor behandlet på nytt, uten lagrette.
Den andre ankeforhandlingen startet i Borgarting lagmannsrett 5. november 2019. Det var satt av 18 uker til behandlingen.
Borgarting lagmannsrett avsa dom 19. juni 2020. Eirik Jensen ble dømt til 21 års fengsel for narkotikasmugling og grov korrupsjon, og Gjermund Cappelen ble dømt til 13 års fengsel for narkotikasmugling.